Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 89

5. A zárójelentésnek – egyebek mellett – tartalmaznia kell az alábbiakat: 5.1. A vizsgálat, a kísérleti és összehasonlító anyag azonosítása: 5.1.1. a vizsgálat pontos megnevezése; 5.1.2. a kísérleti anyag azonosítása kóddal vagy névvel (IUPAC, CAS szám, biológiai jellemzők stb.); 5.1.3. az összehasonlító anyag azonosítása névvel; 5.1.4. a kísérleti anyag jellemzése, beleértve a tisztaságot, stabilitást és homogenitást. 5.2. A megbízó és a vizsgálóhely adatai: 5.2.1. a megbízó neve és címe; 5.2.2. a vizsgálóhelyek és egyedi vizsgálóhelyek neve és címe; 5.2.3. a vizsgálatvezető neve és címe; 5.2.4. a helyszíni vizsgálatot végző(k) neve és címe, valamint, hogy a vizsgálat mely fázisaiban vett(ek) részt; 5.2.5. azoknak a közreműködő kutatóknak a neve és címe, akik a zárójelentéshez részjelentéseket szolgáltattak. 5.3. Időpontok: 5.3.1. a kísérlet kezdetének és befejezésének időpontja. 5.4. Nyilatkozat: 5.4.1. a minőségbiztosítási nyilatkozat tartalmazza az elvégzett helyszíni ellenőrzéseket, azok időpontját — beleértve, hogy mely fázisokat ellenőriztek —, valamint az ellenőrzés eredményéről készült jelentésnek a vizsgálóhely vezetősége, a vizsgálatvezető (és a helyi vizsgálatvezető, ha van) részére történő elküldésének időpontját. Ez a nyilatkozat azt is megerősíti, hogy a zárójelentés a nyers adatokat tükrözi. 5.5. Az anyagok és a kísérleti módszerek leírása: 5.5.1. az alkalmazott módszerek és anyagok leírása; 5.5.2. hivatkozás az OECD vagy más vizsgálati irányelvekre. 5.6. Eredmények: 5.6.1. az eredmények összefoglalása; 5.6.2. a vizsgálati tervben megkívánt összes információ és adat; 5.6.3. az eredmények bemutatása, beleértve a statisztikai szempontból lényeges számításokat és meghatározásokat; 5.6.4. az eredmények értékelése és megvitatása, valamint — ahol lehet — a levont következtetések. 5.7. Tárolás (archiválás): 5.7.1. annak a helynek a megnevezése, ahol a vizsgálati tervet, a kísérleti és összehasonlító anyagok megfelelő mennyiségét, a vizsgálat során keletkezett mintákat, a nyers adatokat és a zárójelentést tárolják.

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes